Brake ligger midt i firkanten af byer: Bremerhaven, Bremen, Oldenburg og Wilhelmshaven på vestbredden af floden Weser (Unterweser). Mod nord grænser Brake til kommunen Stadland, mod syd til byen Elsfleth og mod vest til kommunen Ovelgönne. Mod øst, på den modsatte side af Weser ligger Landkreis Cuxhaven. Byen er omgivet af fladt marskland, der hovedsageligt anvendes til græsning.